Anarcho-Syndicalist Review

Anarcho-syndicalist Review, (euskaraz: Analisi Anarkosindikalista), lehenago ezagutua Libertarian Labor Review (Langile Libertarioaren Analisia). Estatu Batuar aldizkari anarkista bat da. Bi edo lau aldiz urtean publikatzen da teoria eta praktika anarkosindikalista azpimarratuz.

Historia eta helburuak 
Aldizkaria 1986an sortu zuen Sam Dolgoffek, eta lehen zenbakia 1986ko maiatzaren 1ean argitaratu zen. Lehenengo 24 zenbakiak Libertarian Labor Review gisa argitaratu ziren Estatu Batuetan. Editoreek aldizkariaren izena aldatu eta Anarcho-Syndicalist Review jarri zuten 25. zenbakirako, eskuin liberalaren iritziekin nahastea saihesteko.

ASRren argitalpenak, nagusiki, albisteei, saiakerei, argitaletxeei eta artikuluei buruzko txostenak dira; baita ere gutunak eta aipamenak. Aldizkariaren webgunean zenbaki guztien edukien zerrenda osoak daude, lehen argitalpenetik hasita, eta eduki batzuk webguneko artxiboaren bidez daude eskuragarri.

Anarcho-Syndicalist Reviewn maiz jorratzen diren gaien artean historia anarkista, ekonomia anarkista, langile sindikatuak, ekologismoa, nazioarteko albisteak, antifaxismoa eta arraza-justizia aurki ditzakegu. Denborarekin, aldizkariak formatu estandar bat garatu du aldizkari bakoitzarentzat. Zenbaki bakoitza saiakera editorialekin, albiste sindikalekin eta nazioarteko albiste anarkistekin hasten da. Atal horiek 1999an bihurtu ziren aldizkarirako estandar, argitalpenaren izena aldatu ondoren. Beharrezkoa denean, ASRk aurreko zenbakitik hil diren anarkosindikalisten obituarioak biltzen ditu. Lehenengoa 1990eko neguko 8. zenbakian agertu zen, Esther Dolgoff, Minnie Corder eta José Peiratsen obituarioak barne. Aldizkariek anarkosindikalismoaren esparruan garrantzitsuak diren gaiei buruzko liburuen aipamenak ere jasotzen dituzte.

Erreferentziak

Kanpo estekak 
 Anarcho-syndicalist Reviewen web gunea
 Anarcho-Syndicalist Reviewren facebook taldea
 Anarcho-Syndicalist Revieweko testuak The Anarchist Libraryn

Ameriketako Estatu Batuetako aldizkariak
Anarkismoa